Foto: Flightradar24.com Novosibirskdan Farg‘onaga qarab yo‘l olgan S7 Airlines kompaniyasi samolyoti Olmaotada favqulodda qo‘nishni amalga oshirdi. Bu haqida Tengrinews.kz nashri xabar berdi. "Mahalliy vaqt bilan soat 12:54da samolyot qo‘ndi, sabablari hozircha noma’lum", - deya xabar berildi aeroport ma’lumotxonasida. Keyinroq aeroport vitse-prezidenti favqulodda qo‘nishga parvoz vaqtida ahvoli yomonlashgan yo‘lovchi sabab bo‘lganligini ma’lum qildi.